Марцін Шэрвін

Марцін Шэрвін (; , Бруклін, Нью-Ёрк — , Вашынгтон) — амерыканскі гісторык, спецыяліст па гісторыі развіцця атамнай энергетыкі і ядзернай бяспекі. Лаўрэат Пулітцэраўскай прэміі за кнігу «Опенгеймер. Трыумф і трагедыя Амерыканскага Праметэя».

 Біяграфія 
Марцін Шэрвін нарадзіўся 2 ліпеня 1937 года ў баро Бруклін Нью-Ёрка. Служыў у ВМС ЗША, у 1959 годзе атрымаў ступень бакалаўра гуманітарных навук у Дартмуцкім каледжы. У 1971 годзе атрымаў ступень доктара філасофіі па гісторыі ў Каліфарнійскім універсітэце ў Лос-Аджэлесе.

У 1973—1980 гадах — выкладчык і навуковы супрацоўнік Прынстанскага ўніверсітэта. У 1980—1993 гадах — ад’юнкт-прафесар Флетчарскай школы права і дыпламатыі Тафцкага ўніверсітэта, а таксама заснавальнік і кіраўнік Цэнтра гісторыі ядзернага веку і гуманітарыстыкі Тафцкага ўніверсітэта.

У 1995—2007 гадах быў дыксонаўскім прафесарам англійскай і амерыканскай гісторыі ў Тафцкім універсітэце.

З 2007 года з’яўляўся эмерытам Тафтскага ўніверсітэта і прафесарам Універсітэта Джорджа Мэйсана.

Шэрвін уваходзіць у рэдакцыйную раду вядомага часопіса The Nation, дзе ён таксама ўвесь час друкуецца. У бытнасць прафесарам Прынстанскага ўніверсітэта ён быў выкладчыкам і настаўнікам дзеючага галоўнага рэдактара часопіса The Nation Катрына вандэн Хоувел.

Шэрвін жыў у Вашынгтоне. Яго дачка памерла ў 2010 годзе.

Памёр М. Шэрвін 6 кастрычніка 2021 года.